stanford-oval/wikipedia huggingface dataset:
טלוויזיה
היבטים חברתיים ותרבותיים > השפעה חברתית > אלימות בקרב בני נוער

מחקרים רבים מצאו כי ישנו מתאם גבוה בין צפייה בטלוויזיה לבין עלייה באלימות בקרב בני הנוער. יתר על כן, נמצא כי לא כל בני הנוער מושפעים באותה מידה מצפייה בתשדירים אלימים ויש מי שלא מושפעים בכלל.
תוכניות ריאליטי מסוימות כגון האח הגדול, המירוץ למיליון ועוד מובילות ומעודדות תחרותיות בין הצופים בהן.
ההשפעות של צפייה בתכנים אלימים נמשכות לאורך זמן.
צפייה בתכנים אלימים אינה הגורם המרכזי לעלייה באלימות. ישנם עוד גורמים אחרים המסייעים להתנהגות אלימה עקב הצפייה בתכנים אלימים; רקע כלכלי קשה, מצב חברתי מסובך, דימוי עצמי נמוך וחשיפה לאלימות במשפחה, הן פיזית והן רגשית.
היבטים חברתיים ותרבותיים > השפעה חברתית > השפעה על פוליטיקה

השפעה חברתית משמעותית המיוחסת לטלוויזיה היא שינוי התרבות הפוליטית, בייחוד לאחר עימות הבחירות הטלוויזיוני הראשון בין המועמדים לנשיאות ארצות הברית, ג'ון קנדי וריצ'רד ניקסון, בשנת 1960. ארגון האומות המאוחדות קבע את תאריך ה-21 בנובמבר כיום הטלוויזיה העולמי, לציון השפעתה של הטלוויזיה.
טבעה המהיר של הטלוויזיה דורש מפוליטקאים בעידן "התקשורת החדשה" לתמצת את נאומיהם ל"סאונד בייטס" – משפטים שיתאימו לפיסות מידע קצרות וקצובות של מהדורות החדשות. הפוליטיקאים נדרשים לספק לתקשורת משפטים אשר מושכים את תשומת הלב, מעבירים מסר מעניין ומשקפים את האג'נדה שלהם. מידת הסיקור שפוליטיקאי יזכה בה תלויה בעמידתו בדרישות התקשורת.
התמונה המוצגת בתקשורת מעצבת את התייחסותם של המצביעים למועמדים ואת ההחלטות הפוליטיות שלהם. כיום, הטלוויזיה דורשת מפוליטיקאים רבים ל"עבור מסך", טרם יהגו את דעותיהם, ויציגו עמדתם כלפי מפלגה זו או אחרת.
כאשר ניתנת לציבור המצביעים גישה ישירה למועמדים, מצמצמת הטלוויזיה את תפקיד המפלגה בתהליך בחירתם של מועמדים מרכזיים. בתוך המגמה הכוללת של התמקדות הפוליטיקה באישיות המועמד המתעצמת בשנים האחרונות, מאיצה הטלוויזיה את המיקוד של הגוף הבוחר באישים העומדים לבחירה, הרבה יותר מאשר בסוגיות המפלגתיות הקשורות במדיניות ובמצע.
המיומנות התקשורתית לה נדרשים הפוליטיקאים מסייעת להם להיבחר, להגשים את מדיניותם, ולשרוד בשלטון. ניצול נכון של הטלוויזיה ובניית הופעות טלוויזיוניות שבהן תדמיתם, המסר שלהם והסיטואציה, יועברו כך שיפעלו לטובתם מהווים יתרון.
הטלוויזיה שינתה גם את אופני התקשורת הפוליטית בזמן בחירות. המסרים קצרים הרבה יותר מבעבר. נאום בחירות של שעה או שעתיים שאפיין את השיח הפוליטי של המאה ה-19 פינה את מקומו לתשדירים של 30 שניות ולסאונד בייטס של 10 שניות בתקשורת המשודרת. באופן גדל והולך הקהל העומד מול הפוליטיקאי אינו אלא הצופה המתבונן ושומע קטע קצרצר של הנאום בחדשות.
היבטים חברתיים ותרבותיים > השפעה תרבותית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הזמר והיוצר מאיר אריאל ביקר בחריפות את המכשיר וטען שהוא בעל השפעה הרסנית על האדם, במובן של אובדן השיפוט והביקורתיות:
טלוויזיה היא גורם שמרדד את התרבות, את כוח היוצר וכוח הקולט. הופך את הבן־אדם לחתיכת אומצה של רפלקסים. אני מדבר באופן כללי על מה שקורה לי. בסוף שעתיים של טלוויזיה אני חתיכת אומצה שמוקפצת מאימפולסים, כמעט לא מסוגל לחשוב מה ראיתי ומה לא, מה גם שמביאים לי את הזוועות האלה בבוחטות, וסוגרים לי את זה עם מעדן חלב. בעיני המוסר, התרבות, כל מה שאתה רוצה – ברגע שנדמה לך שאתה יושב, מביט בכל העולם ומקבל את כל העולם אליך הביתה, ובעצם אתה יושב על כיסא, משרבב את העיניים שלך החוצה, ונהפך לפחות ופחות בן־אדם. אותה טלוויזיה יום אחד תגיד לך, עכשיו, ארז [טל] יקירי, קח את הטומיגן שאמרנו לך, צא החוצה, ותתחיל לרסס לכל הכיוונים, ואתה לא תחשוב בכלל, תיקח את הטומיגן ותצא ותרסס לכל הכיוונים. אני, מאיר אריאל, מודיע לך, שככה אני חושב שאני אתנהג [...] צריך להתחיל לשבור את מכשירי הטלוויזיה, להוציא אותם ולפוצץ אותם. [...] לפוצץ את כל הטלוויזיה, לפתוח את העולם לקצב של אוניות, של גמלים.
ראו גם

יום הטלוויזיה העולמי
טלוויזיה בישראל
הכפר הגלובלי
תקשורת המונים
הערות שוליים

1 2 3 4 5  דוד גורביץ' ודן ערב, הערך "טלוויזיה", באתר אנציקלופדיה של הרעיונות.
↑  Television: an international history of the formative years מאת R. W. Burns,Science Museum (Great Britain) עמוד 366
↑  עוד על הפרשה ראו ירון טן ברינק, "זה סטארט אפ"
↑  טלוויזיה בגרמניה הנאצית
↑  דוד גורביץ' ודן ערב, הערך "דימוי", באתר אנציקלופדיה של הרעיונות.
↑  דוד גורביץ' ודן ערב, הערך "ז'אנר, סוגה", באתר אנציקלופדיה של הרעיונות.
↑  דוד גורביץ' ודן ערב, הערך "זמן אמת", באתר אנציקלופדיה של הרעיונות.
↑  דוד גורביץ' ודן ערב, הערך "אירוע מדיה, אירוע תקשורתי", באתר אנציקלופדיה של הרעיונות.
↑  Toddlers & TV: early exposure has negative and long-term impact, may 3, 2010, Université de Montréal
↑  בן דב, י'. (1999–2000). ההיסטוריה של אמצעי התקשורת. זמנים.
↑  גוטליב, ד'. (נובמבר 2002). אלימות ילדים ונוער/היבטים פסיכולוגיים וחברתיים. גיליון מס' 27. רפואה ומשפט.
↑  וייסבלאי, א'. (19 במאי 2009). הגנה על ילדים ובני-נוער מפני צפייה בשידורי טלוויזיה שאינם מתאימים לבני גילם. הכנסת, מרכז המחקר והמידע.
↑  טובין, ג'. (2000). אלימות שמקורה בחיקוי
↑  למיש, ד'. (2005). לגדול עם הטלוויזיה: המסך הקטן בחייהם של ילדים ובני-נוער. האוניברסיטה הפתוחה.תל אביב.
↑  מבקר המדינה, דו"ח שנתי 51 ב/ 2001, עמוד 54.
↑  עמית, ח'. (2007).היחשפות ילדים ובני נוער לתכנים אלימים בטלוויזיה ובמשחקי מחשב ווידאו – בחינת התופעה והצעת מודל להתערבות ייעוצית.אגודת היועצים החינוכיים בישראל, כרך י"ד, אלול תשס"ז
↑  אלכסנדרה לוקש, 60 שניות על העימות ההיסטורי: כך גבר קנדי על ניקסון, באתר ynet, 25 בספטמבר 2016
↑  דוד גורביץ' ודן ערב, הערך "טלפוליטיקה, פוליטיקה טלוויזיונית", באתר אנציקלופדיה של הרעיונות.
↑  World Television Day – Discover the Power of TV, The Global TV Group (באנגלית)
↑  Davis & Owen, 1998
↑  Kernell, 1997; Zaller, 1998
↑  ארז טל, ‏I LOVE YOU, YEH, זה לא יפה?, "חדשות", מוסף עצמאות, 17 באפריל 1991, באתר הספרייה הלאומית
| --- | --- |
בקרת זהויות :  NLI: 987007565718305171  BnF: cb119336465 (data)  GND: 4016825-6  LCCN: sh85133456  NARA: 10643842  NKC: ph126505 
תבנית בדיקה טלוויזיונית
"ראש אינדיאני", תבנית הבדיקה הראשונה לכיול ציוד טלוויזיה, אותו הציגה RCA ב-1939
יצירת תמונה על ידי שזירה
מקלט טלוויזיה
לואיס רוברטס

| --- | --- |

 לידה:  1950 (בן 75 בערך) 
 פרסים והוקרה:  מדליית המסדר של אוסטרליה (26 בינואר 2005) 
 
לואיס רוברטס (באנגלית: Lewis Roberts נולד ב -1950) הוא חוקר טבע ומאייר בוטני אוסטרלי. לואיס ואחיו, צ'רלי רוברטס, הם ככל הנראה המומחים המובילים בצמחייה ובעלי החיים של דרום-מזרח קייפ יורק וחבל האי טרופי הצפוני. במשך שלושה דורות התגוררה משפחתו כ -45 ק"מ דרומית לקוקטאון, שם למדו הוא וצ'רלי בבית. אביו, ג'ק לואיס, היה עובד במכרה עופרת וחוקר טבע אוטודידקט.
ביוגרפיה

בערך מ-1960, רוב הבוטנאים והזואולוגים שערכו מחקר בתחומם ביקשו ייעוץ או סיוע בשטח מהאחים רוברטס. שניהם תרמו למוזיאון קווינסלנד.
ללואיס רוברטס יש עניין מיוחד בסחלבים, במיוחד במינים של חצי האי קייפ יורק והטרופיים הרטובים. הוא החל ללמוד ברצינות בשנת 1973.
מאז, הוא אסף דגימות רבות, וגילה שבעה מינים חדשים, כולל סחלב יוצא דופן, הידוע רק באזורם. סחלב זה, שרשום כסוג חדש נקרא Cooktownia robertsii, לכבודו של לואיס. לואיס גילה את סחלב הקרקע הנדיר הזה בשנות השמונים והוא תואר רשמית על ידי דייוויד ג'ונס, אחד הטקסונומים של הסחלבים המובילים באוסטרליה, בשנת 1997.
רבים ממיני הסחלבים המקומיים נדירים ובעלי שטחי מחיה ספציפיים ומוגבלים מאוד, המופיעים רק במקומות נידחים ובלתי נגישים כגון פסגות הרים, ביצות או סוגי יערות גשם הנגישים רק ברגל. בנוסף, רוב הסחלבים פורחים בעונה, וחלקם רק יום או יומיים בשנה.
בשנת 1993, לואיס החל לצייר את הסחלבים שמצא. הוא מאייר בוטני אוטודידקט. עבודותיו המוקדמות נעשו בעפרון אך ורק כסיוע לזיהוי. הוא היה נחרץ בהצגת הפרטים הקטנים ביותר. הוא הראה כמה מיצירות העפרון שלו בביקור אצל חוקרי טבע, ובעקבותיהם החל לואיס לצבוע ולהדגיש את איוריו. הוא המציא טכניקות משלו כדי ללכוד את קנה המידה והמורכבות של נושאיו, שרבים מהם כמעט אינם נראים בעין בלתי מזוינת.
לואיס עובד בעיפרון כדי לתאר את הנושא שלו באמצעות זכוכית מגדלת, במידת הצורך. הוא לוכד את צבע הנושא בצבעי מים, ואז מדגיש גוונים בעזרת עט ודיו.
לואיס מקווה להמחיש דגימה מכל מיני סחלבים שנמצאים בצפון מזרח קווינסלנד. ישנם יותר מ -250 מינים ידועים באזור והוא השלים איורים של יותר מ -100. לאחר שיסיים את הסדרה, לואיס מקווה לפרסם אותם, יחד עם תצפיות השדה שלו על כל מין.
בעקבות מוסכמות האיור הבוטני, לואיס מתעד את נושאיו באופן מקיף - צמח, פרח ופירות. הוא גם מנתח את הפרחים של כל אחד מהם כדי להראות את חלקיו השונים - עלי כותרת, גבעול, עלי אבקנים ועוד.
תהליך הציור הוא מדויק, איטי, ולוקח זמן. מבלי לכלול את הזמן הנדרש למציאת דגימות מתאימות של מינים מסוימים. כל איור לוקח בין יומיים ל -3 ימים להשלמתו, בהתאם למורכבות וגודל הצמח.
לואיס מוביל קבוצות רבות של חוקרי טבע ומטיילים והוא ידוע בידע וביכולות ההסבר שלו. הוא תמיד מסתובב יחף, ונעל נעליים רק כמה פעמים בחייו בעיקר באירועים מיוחדים, כמו בחתונתו או בפתיחת התערוכה הראשונה שלו ב- Nature's Powerhouse, וכאשר קיבל את מדליית מסדר אוסטרליה (OAM) בשנת 2005.
לכבודו נקרא סוג של לטאה אוסטרלית, Saproscincus lewisi.
הערות שוליים

↑  Biography of Lewis Roberts
↑  Jones DL (1997) "Cooktownia robertsii or, a remarkable new genus and species of Orchidaceae from Australia." Austrobaileya (1997), 5, 71-8.
↑  A complete Guide to Native Orchids of Australia, including the island territories, p. 340. David L. Jones. 2006. New Holland Publishers, Frenchs Forest, N.S.W. 2086 Australia.
↑  Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp
דייגו גומס

דייגו אלכסנדר גומס אמארייה (בספרדית: Diego Alexander Gómez Amarilla; נולד ב-27 במרץ 2003 בסן חואן באוטיסטה שבפרגוואי) הוא כדורגלן פרגוואי המשחק בעמדת הקשר בקבוצת ברייטון אנד הוב אלביון מהפרמייר ליג ובנבחרת פרגוואי.
קריירת מועדונים

גומס גדל במחלקת הנוער של ליברטד. הוא ערך 40 הופעות ליגה במדי הקבוצה הבוגרת של המועדון במסגרת ליגת העל הפרגוואית, בהן הבקיע חמישה שערים.
ב-20 ביולי 2023 חתם באינטר מיאמי מה-MLS.
ב-10 בדצמבר 2024 הודיעה ברייטון אנד הוב אלביון על החתמתו של גומס ויעבור לקבוצה החל מה-1 בינואר 2025.
קריירה בינלאומית

ב-1 בספטמבר 2022 ערך גומס את הופעת הבכורה שלו בנבחרת פרגוואי, בניצחון 1-0 על נבחרת מקסיקו במשחק ידידות.
נכלל בסגל הנבחרת האולימפית של פרגוואי לטורניר הכדורגל באולימפיאדת פריז (2024).
הערות שוליים

↑  Inter Miami CF Signs Paraguayan International Diego Gómez באתר הרשמי של אינטר מיאמי, 20 ביולי 2023 (באנגלית)
| נבחרת פרגוואי – אולימפיאדת פריז 2024 |
| --- | --- | --- |
|  1 ג. פרננדס •  2 נונייס •  3 דה חסוס •  4 ריבאס •  5 פלורס •  6 מ. גומס •  7 מ. פרננדס •  8 ד. גומס •  9 פרזאיוק •  10 ויירה •   11 א. גונסאלס •  12 פרוטוס • 13 קנטרו •  14 רומאן • 15 אנקיסו • 16 בלבואנה • 17 ד. גונסאלס • 18 פרס • מאמן: חארה סגייר |  1 ג. פרננדס •  2 נונייס •  3 דה חסוס •  4 ריבאס •  5 פלורס •  6 מ. גומס •  7 מ. פרננדס •  8 ד. גומס •  9 פרזאיוק •  10 ויירה •   11 א. גונסאלס •  12 פרוטוס • 13 קנטרו •  14 רומאן • 15 אנקיסו • 16 בלבואנה • 17 ד. גונסאלס • 18 פרס • מאמן: חארה סגייר | פרגוואי |
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
סורה (מודל טקסט לווידאו)

| --- | --- |

סרטון שנוצר על ידי הבינה המלאכותית סורה: "woman walking down a Tokyo street" (אישה הולכת ברחוב בטוקיו)
 מפתח:  OpenAI
 מחזור חיים:  15 בפברואר 2024 – הווה (324 ימים) 
 sora.com
סורה (במקור: Sora) הוא מודל טקסט לווידאו (אנ') של חברת מחקר הבינה מלאכותית OpenAI. מודל זה משתמש בטכנולוגיית בינה מלאכותית כדי ליצור סרטונים על סמך הנחיות טקסטואליות תיאוריות, וכן להרחיב סרטונים קיימים קדימה או אחורה בזמן. המודל זמין למנויי ChatGPT Plus מדצמבר 2024.
היסטוריה

הצוות שפיתח את סורה קרא לו על שם המילה שמיים ביפנית, כדי לסמן את "הפוטנציאל היצירתי הבלתי מוגבל" שלו. ב-15 בפברואר 2024 הציגה OpenAI לראשונה את סורה, על ידי פרסום קטעים מרובים של סרטונים בהפרדה גבוהה שיצרה, כולל רכב שטח שנסע בכביש הררי, אנימציה של מפלצת ליד נר, שני אנשים עוברים דרך טוקיו בשלג, וצילומים היסטוריים מזויפים של הבהלה לזהב בקליפורניה. החברה פרסמה שהמודל מסוגל כרגע ליצור סרטונים באורך של עד דקה אחת. לאחר מכן שיתפה החברה דוח טכני בסיסי, שהציג את השיטות המשמשות לאימון המודל. גם מנכ"ל OpenAI, סם אלטמן, פרסם סדרה של ציוצים, בהם ביקש ממשתמשי טוויטר להעלות לו רעיונות לסרטונים אותם יצר דרך סורה.
OpenAI הצהירה כי היא מתכננת להפוך את סורה לזמינה לציבור, אך זה לא יהיה בקרוב; לא צוין מתי. החברה סיפקה גישה מוגבלת ל"צוות אדום" קטן, כולל מומחים במידע מוטעה והטיה, כדי לבצע בדיקות במודל. החברה גם שיתפה את סורה עם קבוצה קטנה של אנשי מקצוע יצירתיים, כולל יוצרי וידאו ואמנים, כדי לבקש משוב על התועלת שלה בתחומים שונים.
יכולות ומגבלות

OpenAI אימנה את המודל באמצעות סרטונים הזמינים לציבור וכן סרטונים המוגנים בזכויות יוצרים המורשים למטרה זו, אך לא חשפה את מספר הסרטונים או המקור המדויק של הסרטונים. עם שחרור ההצהרה בדבר סורה, OpenAI הכירה בכמה מהחסרונות של סורה, כולל הבנת הסיבתיות והבדלה בין שמאל לימין. OpenAI גם הצהירה כי, בהתאם לנוהלי הבטיחות הקיימים של החברה, OpenAI תגביל את סורה ולא תאפשר יצירת סרטונים בעלי אופי מיני, אלימות, שינאה או אנשים מפורסמים, כמו גם תוכן הכולל קניין רוחני קיים.
ביקורות

וויל דאגלס הייבן מ-"MIT Technology Review" כינה את סרטוני ההדגמה "מרשימים", אך ציין שהם בוודאי נבחרו מתוך סרטונים רבים שיוצרו וייתכן כי הם אינם מייצגים את התוצרים של סורה. במגזין Wired, כתב סטיבן לוי כי יש לכלי פוטנציאל להפוך ל"תאונת רכבת של טעויות" וסבר שקטעי התצוגה המקדימה שלו היו "מרשימים" אך "לא מושלמים". לוי הוסיף, ש"יעבור זמן רב מאוד, אם בכלל, עד שטקסט לווידאו יאיים על יצירת סרטים בפועל". היכולות שהודגמו על ידי סורה מעוררים בקרב מומחים חשש מפני שימוש לרעה בכלים מסוג זה ליצירת סרטונים המכילים פייק ניוז, דיסאינפורמציה, זיופים והטעיות זדוניות, שהצופה התמים עלול להחשיב כסרטונים אותנטיים.
תחרות

קיימים מספר יישומים מתחרים בעלי יכולת ליצירת סרטון וידאו על סמך הנחיות טקסטואליות. ביניהם: לומייר של גוגל (שרוב הפיתוח שלו נעשה בישראל) Pika AI, Kaiber, Runway, ו-Leonardo. בפברואר 2024 הודיעה חברת לייטריקס הישראלית על השקה צפויה של LTX Studio, תכנה בעלת יכולות יצירת וידאו מטקסט.
גלריה

סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה על סמך הטקסט "אישה הולכת ברחוב בטוקיו"
סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה על סמך הטקסט "צילום היסטורי של קליפורניה במהלך תקופת הבהלה לזהב"
סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה
סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה
סרטון פוטוריאליסטי לא אמיתי שנוצר בשנת 2024 על ידי הבינה המלאכותית סורה
הערות שוליים

1 2 3  Metz, Cade (15 בפברואר 2024). "OpenAI Unveils A.I. That Instantly Generates Eye-Popping Videos". The New York Times. ארכיון מ-15 בפברואר 2024. נבדק ב-15 בפברואר 2024. {{cite news}}:  (עזרה)
↑  Brooks, Tim; Peebles, Bill; Holmes, Connor; DePue, Will; Guo, Yufei; Jing, Li; Schnurr, David; Taylor, Joe; Luhman, Troy (15 בפברואר 2024). "Video generation models as world simulators". OpenAI. ארכיון מ-16 בפברואר 2024. נבדק ב-16 בפברואר 2024. {{cite web}}:  (עזרה)
↑  Gerui Wang, "How Sora And AI Videos Transform Media: Strengths And Challenges, Forbes, December 12, 2024
↑  Mauran, Cecily (15 בפברואר 2024). "OpenAI announces Sora, a wild AI text-to-video model. See it in action". Mashable. ארכיון מ-15 בפברואר 2024. נבדק ב-16 בפברואר 2024. {{cite web}}:  (עזרה)
↑  Edwards, Benj (16 בפברואר 2024). "OpenAI collapses media reality with Sora, a photorealistic AI video generator". Ars Technica (באנגלית אמריקאית). ארכיון מ-17 בפברואר 2024. נבדק ב-17 בפברואר 2024. {{cite web}}:  (עזרה)
1 2  Lacy, Lisa (15 בפברואר 2024). "Meet Sora, OpenAI's Text-to-Video Generator". CNET. ארכיון מ-16 בפברואר 2024. נבדק ב-16 בפברואר 2024. {{cite web}}:  (עזרה)
1 2  Heaven, Will Douglas (15 בפברואר 2024). "OpenAI teases an amazing new generative video model called Sora". MIT Technology Review. ארכיון מ-15 בפברואר 2024. נבדק ב-15 בפברואר 2024. {{cite web}}:  (עזרה)
↑  Pequeño IV, Antonio (15 בפברואר 2024). "OpenAI Reveals 'Sora': AI Video Model Capable Of Realistic Text-To-Video Prompts". Forbes. ארכיון מ-15 בפברואר 2024. נבדק ב-15 בפברואר 2024. {{cite news}}:  (עזרה)
1 2  טל שחף, פריצת הדרך של OpenAI עשויה לקרב את המטאברס, אבל טומנת בחובה סיכון עצום, באתר ynet, 20 בפברואר 2024
↑  ישראל וולמן, לייטריקס מתייצבת מול OpenAI עם מערכת ליצירת סרטים באמצעות AI, באתר ynet, 28 בפברואר 2024
| OpenAI |
| --- | --- | --- |
| מוצרים | ChatGPT ‏• DALL-E ‏• GitHub Copilot • OpenAI Five (אנ') • טריטון (אנ') • Sora |  |
| מודלים | GPT (GPT-3, GPT-4, GPT-4o)‏ • OpenAI Codex |  |
| אנשים | סם אלטמן • איליה סוצקבר • גרג ברוקמן • וויצ'ך זרמבה • מירה מוראטי |  |
| מוצרים קשורים | בינג • Auto-GPT |  |
פרנסואה, דוכס אנז'ו

| --- | --- |

 לידה:  18 במרץ 1555 סן-ז'רמן-אן-לה, צרפת 
 פטירה:  19 ביוני 1584 (בגיל 29) שאטו טיירי, צרפת 
 מדינה:  ממלכת צרפת 
 מקום קבורה:  בזיליקת סן-דני 
 
פרנסואה דוכס אנז'ו
פרנסואה, דוכס אנז'ו וואלנסון, ידוע בעיקר כדוכס ד'אלנסון (בצרפתית: François de France - פרנסואה של צרפת, Duc d'Anjou et Alençon ; ‏18 במרץ 1555 - 19 ביוני 1584) היה נסיך צרפתי, בנם הצעיר של אנרי השני, מלך צרפת ושל קטרינה דה מדיצ'י.
ביוגרפיה

פרנסואה הוטבל בשם הרקול (הרקולס), אך כשהיה בן שמונה לקה במחלת אבעבועות רוח שהותירה צלקות על פניו וגרמה לו לפיתול עמוד השדרה. היות שהשם הרקול לא התאים למצבו הגופני, שונה שמו לפרנסואה, לזכר אחיו פרנסואה השני, מלך צרפת שנפטר ב-1560. פרנסואה קינא באחיו הגדולים ממנו, שארל התשיעי, מלך צרפת ואנרי דוכס אנז'ו (אנרי השלישי, מלך צרפת לעתיד).
לאחר טבח ליל ברתולומאוס הקדוש ב-1572, מאורע שבו נטבחו אלפי הוגנוטים (פרוטסטנטים צרפתיים), הביע פרנסואה את אי שביעות רצונו ממדיניות בית המלוכה. כאשר אחיו אנרי, דוכס אנז'ו הטיל מצור על עיר הנמל לה רושל (שבמערב צרפת) שהייתה מעוז ההוגנוטים, הביע פרנסואה את התנגדותו לפעולה זו, וקשר קשרי ידידות עם אנרי, מלך נווארה (אנרי הרביעי, מלך צרפת לעתיד) שהיה מנהיגם.
ב-1573, אחרי שאחיו אנרי, דוכס אנז'ו הפך למלך פולין, השתעשע פרנסואה במחשבה לרשת את כתר אחיו שארל התשיעי, שהיה צעיר חולני. ב-1574, אחרי מות שארל התשיעי, ועם עלייתו לכס המלוכה של אחיו אנרי (שנקרא לשוב מפולין כדי לרשת את הכתר), קשר פרנסואה, שהפך ליורש העצר, קשר עם אנרי, מלך נווארה, במטרה לתפוס את השלטון. אמו, קטרינה דה מדיצ'י, גילתה את הקשר וגרמה למעצרו, אך אחיו, המלך אנרי השלישי, סלח לו והוא הושם תחת מעקב בחצר המלכות. באות התקופה הוא היה מראשי תנועת הבלתי מרוצים.
ב-1576 נמלט פרנסואה מפריז, דבר שגרם למהומה כאשר ההוגנוטים התלכדו סביבו. חידוש מלחמות הדת בצרפת בין הפרוטסטנטים לבין הקתולים שיחק לידיו של פרנסואה. אחיו, המלך אנרי השלישי, נאלץ להתפייס עמו, והוא תפס שוב את מקומו בחצר המלכות, זכה בתואר דוכס אנז'ו, טורן וברי, ולקח חלק בשיחות שהובילו לוויתורים להוגנוטים.
ב-1579 נעשו הכנות לנישואיו לאליזבת הראשונה מלכת אנגליה, שקיוותה לנצל נישואים אלה לצורך מאבקה בפליפה השני, מלך ספרד. באותה שנה הוזמן על ידי וילם הראשון, נסיך אורנז' למלוך על הפרובינציות המאוחדות שחתמו על ברית אוטרכט כדי להתגונן בפני הספרדים. אולם הפרובינציות של זילנד ושל הולנד סירבו להכיר בריבונותו משום שהיה צרפתי קתולי. הוא הגיע לאנגליה כאורחה של המלכה, אך הפרוטסטנטים האנגלים התנגדו לו בגלל אותן סיבות. לבסוף החליטה המלכה שלא להינשא לו, וב-10 בפברואר 1582 הגיע להולנד והתקבל על ידי וילם הראשון מאורנז'.
ב-18 בינואר 1583 נכנס פרנסואה עם צבאו לעיר אנטוורפן באמתלה של מצעד צבאי. אך אזרחיה הפלמים של העיר, ששנאו את הצרפתים, פתחו במתקפה כדי לגרש את הצרפתים ממנה. פרנסואה נמלט על נפשו אחרי שרוב צבאו הושמד. הוא שב לצרפת, אך נפטר ב-1584 אחרי שחלה במלריה, או בשחפת.
לאחר מותו של פרנסואה, דוכס אנז'ו, הפך אנרי מלך נווארה מבית בורבון ליורש העצר, משום שלמלך אנרי השלישי לא היו צאצאים.
הערות שוליים

↑  פרנסואה, דוכס אנז'ו באתר www.marlowe-society.org
↑  R. Po-chia Hsia. (2007). A Companion to the Reformation World. Wiley-Blackwell. p.162. ISBN 978-1405149624
| --- | --- |
בקרת זהויות :  NLI: 987007277776305171  PLWABN: 9810623403305606  BNE: XX957909  BnF: cb12544106f (data)  GND: 118692887  ISNI: 0000 0001 0774 6073  LCCN: n50051916  NKC: js20020115010  NTA: 308384342  SELIBR: 210364  SNAC: w6sj2hr9  SUDOC: 034715800  Trove: 1526987  VcBA: 495/16938  VIAF: 88904698   WorldCat (עם VIAF): 88904698
רפובליקה פדרלית

16 המדינות המרכיבות את הרפובליקה הפדרלית של גרמניה
רפובליקה פדרלית היא צורת ממשל המהווה פדרציה ורפובליקה גם יחד. ברפובליקה פדרלית מדינות אחדות מוותרות על חלק מריבונותן ועצמאותן לטובת שלטון מרכזי משותף. לא כל פדרציה היא רפובליקה פדרלית, קיימות פדרציות שהן מונרכיות חוקתיות.
ברפובליקה פדרלית קיים שלטון מרכזי שבסמכותו לכפות את רצונו על מדינות הפדרציה במקרה הצורך. ברפובליקה פדרלית קיים איחוד כלכלי מלא בין המדינות, המתבטא בין היתר במטבע אחיד, ביטול המכסים, ריבית אחידה וכו'. ברפובליקות פדרליות צבא אחד משותף הנתון אף על פי שהשלטון הפדרלי, וחוקה משותפת התקפה בכל המדינות. על פי רוב, ניתנות למדינות הפדרציה חופש פעולה חלקי לפחות בתחום הבריאות, החינוך והתשתיות. עיר הבירה הפדרלית נמצאת במחוז עצמאי, ולכל מדינה עיר בירה משלה.
הפרלמנט במדינה פדרלית מורכב במקרים רבים משני בתים (הסנאט ובית הנבחרים בארצות הברית, הבונדסראט והבונדסטאג בגרמניה, ועוד), כאשר באחד הבתים מוענק ייצוג שווה לכל מדינה ובבית השני מוענק ייצוג לכל מדינה לפי גודל אוכלוסייתה. כל חוק חייב לעבור אישור של שני הבתים, מה שמבטיח מצב בו גם רוב האוכלוסייה תתמוך בחוק וגם רוב המדינות תתמוכנה בו, כדי להימנע ממצב בו רוב האוכלוסייה המייצגת את המדינות הגדולות תחוקק באופן שיפגע בתושבי המדינות הקטנות.
רפובליקות פדרליות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
| מדינה | סוג |
| --- | --- |
ארגנטינה ארגנטינה: רפובליקה נשיאותית ופדרלית
אוסטריה אוסטריה: רפובליקה פדרלית
בוסניה והרצגובינה בוסניה והרצגובינה: רפובליקה פדרלית
ברזיל ברזיל: רפובליקה פדרלית דמוקרטית
קומורו קומורו: איחוד
אתיופיה אתיופיה: רפובליקה פדרלית דמוקרטית
גרמניה גרמניה: רפובליקה פדרלית
הודו הודו: רפובליקה
מדגסקר מדגסקר: רפובליקה
מיקרונזיה מיקרונזיה: מדינות מאוחדות
מקסיקו מקסיקו: רפובליקה פדרלית
ניגריה ניגריה: רפובליקה פדרלית
פקיסטן פקיסטן: רפובליקה איסלאמית
רוסיה רוסיה: רפובליקה נשיאותית
שווייץ שווייץ: קונפדרציה
ארצות הברית ארצות הברית: רפובליקה נשיאותית
ונצואלה ונצואלה: רפובליקה פדרלית
רפובליקות פדרליות > רפובליקות היסטוריות

הפרובינציות המאוחדות של מרכז אמריקה הפרובינציות המאוחדות של מרכז אמריקה (1824-1840)
רפובליקת קולומביה הגדולה (1819-1831)
צ'כוסלובקיה צ'כוסלובקיה (1989-1992)
הרפובליקה הפדרלית הסוציאליסטית של יוגוסלביה הרפובליקה הפדרלית הסוציאליסטית של יוגוסלביה (1945-2003)
סרביה ומונטנגרו סרביה ומונטנגרו (2003-2006)
ג'ון ג'יי

ג'ון ג'יי (באנגלית: John Jay;‏ 23 בדצמבר 1745 – 17 במאי 1829) היה פוליטיקאי, מהפכן, דיפלומט ומשפטן אמריקאי. נחשב לאחד מבין שבעת ה"אבות המייסדים" החשובים ביותר.
נודע בעיקר עקב שליחותו בצרפת במשותף עם בנג'מין פרנקלין ועם ג'ון אדמס ועקב חלקו בכתיבת מסמכי "הפדרליסט". נחשב לאחד מראשי המוחות מאחורי מרד המושבות כנגד האימפריה הבריטית בסוף המאה ה-18. כמו כן, ג'יי כיהן כנשיא הראשון של בית המשפט העליון של ארצות הברית בין השנים 1789–1794, כמושל ניו יורק בין השנים 1795–1801 וכמזכיר לענייני חוץ (לימים מזכיר המדינה).
ביוגרפיה > ילדותו ונעוריו

ג'יי נולד בשנת 1745 למשפחת סוחרים עשירים בעיר ניו יורק. את ילדותו העביר בעיר ריי שבמדינת ניו יורק. הוא למד אצל מורים פרטיים, עד שבהיותו בן 15 עבר ללמוד בקינגס קולג'. לאחר שקיבל הסמכת עורך דין הוא החל לעבוד יחד עם רוברט ליווינגסטון. לאחר מכן הקים משרד עורכי דין משלו.
פעולתו הפוליטית החלה עם מינויו למזכיר "ועדת ההידברות"(אנ') של ניו יורק. (ועדות ההידברות היו מעין "ממשלות צללים" שהוקמו בארצות הברית ערב מלחמת העצמאות). עמדותיו של ג'יי בתקופה זו לגבי שלטון הבריטים היו מורכבות. הוא הביע חשש מפני אנרכיה שעלולה לפרוץ בעקבות מלחמה עם הבריטים (מה שכונה "שלטון האספסוף"), ותמך בניסיונות הפיוס שנעשו עם הפרלמנט של בריטניה. לעומת זאת הוא הביע מחאה על המיסים הכבדים שהבריטים הטילו על המתיישבים, ותמך במאבק נגדם. אירועים שונים, בהם שרפת העיר נורפוק על ידי חיילים בריטים, הובילו לשינוי עמדתו של ג'יי, ותמיכתו בהכרזת עצמאות.
ביוגרפיה > המהפכה האמריקאית

בתחילת המהפכה טיפס ג'יי ב"סולם הדרגות" הפוליטי. הוא התמנה קודם לנשיא הקונגרס הפרובינציאלי של ניו יורק, אחר כך לשופט העליון של מדינת ניו יורק, ובשנת 1778 נבחר לנשיא הקונגרס הקונטיננטלי. במהלך כהונתו הוא היה היושב ראש בישיבות של הקונגרס הקונטיננטלי, אך לא החזיק כוח ממשי מעבר לשאר חברי הקונגרס.
ב-27 בספטמבר 1779 סיים ג'יי את תפקידו, ומונה לשגריר ארצות הברית בספרד, שם עסק בגיוס כספים למדינה שבדרך. לאחר מכן לקח חלק פעיל במשא ומתן עם הבריטים לסיום המלחמה. הוא דחה את הצעתו של הרוזן משלבורן לעצמאות, מכיוון שלא הובטחה עצמאות בזמן המשא ומתן. בסופו של דבר הושגה הסכמה עקרונית על הסכם העצמאות, אך נקודות מעשיות רבות נשארו ללא מענה.
עם הקמת המדינה מונה ג'יי ל"מזכיר ענייני החוץ" של ארצות הברית, תפקיד שהפך אחר כך למזכיר המדינה של ארצות הברית. (מקבילו של שר החוץ). הוצע לו להמשיך כמזכיר המדינה, אבל הוא סירב. במקום זאת הוצע לו להיות נשיא בית המשפט העליון של ארצות הברית, והוא קיבל את המשרה.
ביוגרפיה > הסכם ג'יי

בשנת 1795 רשם ג'יי את הישגו הדיפלומטי הגדול ביותר, עם חתימתו על הסכם ג'יי עם הבריטים. לפני ההסכם, בריטניה וארצות הברית היו על סף מלחמה. עיקר הסכסוך היה סביב הגבלות שהטילה בריטניה על ייצוא אמריקאי, וגם הפרות של חוזה פריז. ג'יימס מדיסון תמך ביציאה למלחמה, אולם ג'ורג' וושינגטון, שכיהן כנשיא באותו זמן, החליט לשלוח את ג'יי כשליח דיפלומטי. ג'יי חזר עם חתימה על הסכם ג'יי, שפתר סוגיות רבות עם הבריטים.